Document ID: 31998R0417

31998R0417
L 052/18
JURNALUL OFÍCIAL AL UNIUNII EUROPENE
REGULAMENTUL (CE) NR. 417/98 AL COMISIEI
din 20 februarie 1998
de modificare a Regulamentului (CEE) nr. 429/90 privind atribuirea prin achiziție publică a unui ajutor pentru untul concentrat destinat consumului direct în cadrul Comunității
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și al produselor lactate (1), modificat ultima dată de Regulamentul (CE) nr. 1587/96 (2), în special articolul 7a alineatul (3),
întrucât Regulamentul (CEE) nr. 429/90 (3) al Comisiei, modificat ultima dată de Regulamentul (CE) nr. 1802/95 (4), a prevăzut, până la suspendarea acestuia prin Regulamentul (CE) nr. 19/98 (5) al Comisiei, pentru acordarea prin invitație la ofertă a unui ajutor pentru unt concentrat produs din unt sau smântână de pe piață și destinat consumului direct în Comunitate; întrucât, pentru a se putea califica pentru acordarea ajutorului, producerea untului concentrat, adăugarea de marcatori și ambalarea trebuie să aibă loc în decurs de 90 de zile de la data de închidere pentru depunerea ofertelor;
întrucât fixarea ajutorului maxim pentru cea de-a 180-a invitație la ofertă, pentru care data de închidere pentru depunerea ofertelor a fost 9 decembrie 1997, a fost amânată; întrucât statelor membre li s-a notificat prezenta decizie abia la 9 ianuarie 1998; întrucât data limită pentru producerea untului concentrat trebuie, în consecință, prelungită până la 31 martie 1998;
întrucât măsurile prevăzute în prezentul regulament sunt conforme cu avizul Comitetului de gestionare pentru lapte și produse lactate,
ADOPTĂ PREZENTUL REGULAMENT:
Articolul 1
Regulamentul (CEE) nr. 429/90 se modifică după cum urmează: La articolul 9 alineatul (1) se adaugă următorul paragraf:
„Totuși, pentru cantitățile de unt concentrat acordate conform celei de-a 180-a invitații la ofertă, pentru care data de închidere pentru depunerea ofertelor era 9 decembrie 1997, data limită la care se face trimitere la prima liniuță este 31 martie 1998.”
Articolul 2
Prezentul regulament intră în vigoare în cea de-a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 februarie 1998.

Labels: 3
17